Styður Merkel  Samfylkinguna?

Angela Merkel, Þýskalandskanslari, hefur lýst yfir eindregnum stuðningi sínum við framboð Sarkozys til embættis forseta í FRAKKLANDI og það meira að segja áður en hann hefur sjálfur lýst því formlega yfir að hann muni gefa kost á sér til endurkjörs.

Einhverntíma hefðu það þótt stórtíðindi að einn þjóðarleiðtogi væri að skipta sér af kosningum, eða innanríkismálum yfirleitt, í öðru þjóðríki en sínu eigin en innan ESB virðist þetta þykja eðlilegasta mál, enda ræður Þýskalandskanslari öllu því sem hann vill ráða innan stórríkisins væntanlega. Stundum þó í samráði við Frakklandsforseta og þess vegna vill sá þýski ekki fá hvern sem er í æðstu embætti annarra héraða stórríkisins.

Haldi íslenska ríkisstjórnin lífi út kjörtímabilið munu verða kosningar til Alþingis eftir rúmt ár og ef fer sem horfir verður fjöldi flokka í framboði, gamlir og nýjir.

Fróðlegt verður að fylgjast með því hvort Merkel og jafnvel Sarkozy líka munu lýsa yfir stuðningi við Samfylkinguna, eða hvort einhver annar flokkur sem í framboði verður muni hugnast þeim betur.

Fyrri ummæli:
Merkel hefur ekki sagt neitt, og ekki mun hún segja neitt um forsetamál Frakka. Þessi orð voru höfð eftir einhverjum öðrum, sem taldi sig vita að hún myndi hafa þessar skoðanir á málunum. Morgunblaðið tekur þetta upp sem frétt... Og þú kommenterar á þessa frétt. (og ég kommentera við þitt innlegg við þessa frétt)

Spyrðu þig frekar afhverju þessi "ekkifrétt" birtist í morgunblaðinu! Hvaða ástæður gætu verið þar að baki?

Ef þig langar til að vita hvað er að gerast utan landamæra Íslands getur þú heimsótt erlendar vefsíður.

Ef Mogginn birti allar erlendar fréttir væri blaðið í það minnsta 1.000 blaðsíður. Því skiptir hér fréttaval morgunblaðsins máli.

Og með sínu fréttavali (ekkifréttavali) hafa þeir greinilega áhrif á suma. Ekki mig. Og ekki er ég áróðursmeistari ESB.

||

Þú ert tregur í dag. Merkel sagði ekki neitt, og Merkel mun ekki skipta sér af innanríkismálum annars lands. Fréttin er byggð af frásögn einhvers sem sagði eitthvað um að einhver hefði sagt eitthvað.

||

Jú, þetta virðist vera rétt, þetta er í gegnum "samtök hægri manna" í evrópu

http://www.spiegel.de/politik/ausland/0,1518,812014,00.html

Ekki viss um að þeir myndu styðja Samfylkinguna samt en kannski bregðast krosstré sem önnur

Ummæli:
Fjölmargar slóðir á erlenda fréttavefi vítt og breitt um heiminn staðfesta þessa frásögn. Til dæmis þessi hér: http://www.iol.co.za/news/world/merkel-to-actively-support-sarkozy-re-election-1.1222577

Verkefni: Hvatning
Merking: Engin hvatning